EELNÕU

**Narva Linnavolikogu**

**O T S U S**

**Narva „ ...“ jaanuar 2018 nr**

Ida- Viru maakonna omavalitsusüksuste

ühiselt täidetavate ülesannete täitmine

Seoses maavalitsuste tegevuse lõpetamise ja nende ülesannete üleandmisega, 1. jaanuaril 2018 jõustuva kohaliku omavalitsuse korralduse seaduse § 61 lõike 2 ja § 22 lõike 1 punkti 37 alusel ning arvestades 1. jaanuaril 2018 jõustunud Vabariigi Valitsuse seaduse § 10512 lõiget 2, rahvatervise seaduse § 10 lõiget 1, rahvaraamatukogu seaduse § 5, lähtudes haridus- ja teadusministeeriumiga sõlmitud riigieelarvelise toetuse kasutamise lepingust  
Narva Linnavolikogu

**o t s u s t a b :**

1. Anda Ida- Viru maakonna omavalitsusüksuste ühiseks täitmiseks määratud maakonna arengu kavandamise ja arengu suunamise ülesanded alates 1. jaanuarist 2018.a. täitmiseks Ida- Virumaa Omavalitsuste Liidule.
2. Anda rahvatervise ja maakonna turvalisuse valdkonna ülesanded alates 1. jaanuarist 2018.a. täitmiseks Ida Virumaa Omavalitsuste Liidule.
3. Anda maakonna kultuuri- ja hariduskorralduse valdkondade ülesanded alates 1. jaanuarist 2018.a. täitmiseks Ida- Virumaa Omavalitsuste Liidule.
4. Ida- Virumaa Omavalitsuste Liidul kujundada vastavalt uutele ülesannetele ümber liidu juhtimiskorraldus, teha vastavad muudatused Ida- Virumaa Omavalitsuste Liidu põhikirjas ja rahastamises.
5. Otsust on võimalik vaidlustada vaide esitamisega haldusmenetluse seaduse paragrahvide 74–76 alusel või Tartu Halduskohtu Jõhvi kohtumajale halduskohtumenetluse seadustiku paragrahvis 46 sätestatud korras ja tähtaegadel.
6. Otsus jõustub vastuvõtmisel.

Aleksandr Jefimov

volikogu esimees